ΠΟΛΙΤΙΚΗ

Λίγες μέρες μετά τη συνάντησή του με το υπουργό Εξωτερικών Νίκο Δένδια, ο στρατάρχης Χαφτάρ της Λιβύης, ο οποίος δεν αναγνωρίζει τη συμφωνία Τουρκίας – Λιβύης, έρχεται στην Ελλάδα, σύμφωνα τουλάχιστον με τα όσα αναφέρουν τα ΜΜΕ της Λιβύης.

Την Κυριακή 22 Δεκεμβρίου ο Νίκος Δένδιας είχε συναντηθεί στη Βεγγάζη της Λιβύης με τον Χαφτάρ και είχε θέσει το θέμα των – ανυπόστατων κατά την Ελλάδα - συμφωνιών που υπεγράφησαν μεταξύ της Τουρκίας και της κυβέρνησης της Τρίπολης, αναλύοντας τις ελληνικές θέσεις και αναδεικνύοντας το γεγονός ότι το περιεχόμενο των εν λόγω κειμένων είναι απολύτως αντίθετο στο Διεθνές Δίκαιο και το Διεθνές Δίκαιο της Θάλασσας.

Περαιτέρω, τόνισε την ανάγκη πολιτικής λύσης στη λιβυκή κρίση στο πλαίσιο των προσπαθειών του Ειδικού Εκπροσώπου του γγ του ΟΗΕ για τη Λιβύη και της προγραμματιζόμενης συνάντησης στο Βερολίνο.

Πάντως διπλωματικές πηγές δεν επιβεβαιώνουν, προς το παρόν τουλάχιστον, την έλευση Χαφτάρ.